Þjóðvegur 40

Þjóðvegur 40 eða Hafnarfjarðarvegur er 9,4 kílómetra langur vegur á höfuðborgarsvæðinu. Hann liggur frá Sæbraut, í gegnum Kópavog og Garðabæ til Reykjanesbrautar við  Kaplakrika.

Vegurinn er ein af helstu aðalbrautunum á Höfuðborgarsvæðinu. Innan Reykjavíkur heitir vegurinn Kringlumýrarbraut, og við Miklubraut (49) eru einhver fjölförnustu gatnamót landsins. Helstu gatnamótum er stýrt með umferðarljósum frá Sæbraut og að Listabraut. Þaðan og alla leið að Vífilsstaðavegi í Garðabæ eru að- og fráreinar við öll gatnamót, þ.m.t. í Kópavogi. Frá Vífilsstaðavegi er gatnamótum stýrt með ljósum á ný.

Vegurinn er 4 akreinar á flestum stöðum. Kringlumýrarbraut er þó 6 akreinar frá Miklubraut og inn í Kópavog. Þegar komið er að gatnamótunum í Engidal hjá Hafnarfirði, beygir vegurinn út af aðalbrautinni. Aðalvegurinn heitir eftir það Reykjavíkurvegur, en þjóðvegur 40 liggur um Fjarðarhraun sem er aðeins 2 akreinar. Við Kaplakrika kemur Reykjanesbraut (41) inn á veginn og endar þjóðvegur 40 þar.

Leiðarlýsing
Vegurinn liggur um Reykjavík (heitir þar Kringlumýrarbraut), Kópavog, Garðabæ og Hafnarfjörð (heitir þar Fjarðarhraun).

Reykjavík
Upphafspunktur: Gatnamót Sæbrautar og Kringlumýrarbrautar.
: Sæbraut: Til vesturs: Miðborg Reykjavíkur. / Til austurs:  Um Laugarnes, Sundahöfn og Klepp, inn í Elliðaárvog og áfram inn í Mjódd.
Kringlumýrarbraut hefst hér.
 Vegurinn er 4-6 akreinar frá Sæbraut að gatnamótunum við Fjarðarkaup.
: Borgartún / Sundlaugavegur inn í Laugardal.
Sigtún: Teigahverfi. (Aðeins á leið niður að Sæbraut).
Engjateigur. (Aðeins á leið niður að Sæbraut).
: Laugavegur: Miðborg Reykjavíkur / Hlemmur. / Suðurlandsbraut inn í Laugardal.
: Háaleitisbraut: Til vesturs: Skipholt. / Til austurs: Safamýri/Múlahverfi.
: Miklabraut: : Til vesturs: Um Hlíðahverfi, inn til miðborgar Reykjavíkur, áfram um Vesturbæ Reykjavíkur og út á Seltjarnarnes. / Til austurs: Um austurborg Reykjavíkur inn í Elliðaárvog og áfram í úthverfin í átt að þjóðvegi 1 ().
: Hamrahlíð: Hlíðahverfi.
: Listabraut: Kringlan/Háaleitishverfi.
: Bústaðavegur: Til vesturs:  framhjá Perlunni og Hlíðahverfi inn til miðborgar Reykjavíkur. / Til austurs: Háaleiti/Fossvogur/Smáíbúðahverfi.
: Suðurhlíð: Sunnanvert Hlíðahverfi / Fossvogskirkjugarði. (Aðeins á leið í Kópavog).
Fossvogslækur. Mörk lögsagnarumdæmis Reykjavíkur. Kringlumýrarbraut endar hér. Vegurinn heitir Hafnarfjarðarvegur frá Fossvogslæk að gatnamótunum í Engidal.
: Reykjavík.

Kjósarsýsla
: Kópavogur.
: Nýbýlavegur: Austurbær Kópavogs (liggur í átt að ) / Kársnesbraut: Vesturbær Kópavogs.
: Hamraborg: Miðbær Kópavogs (aðeins á leið til Hafnarfjarðar).
: Yfirbyggður stokkur yfir Kópavogsgjá.
: Digranesvegur: Miðbær og austurbær Kópavogs / Borgarholtsbraut: Vesturbær Kópavogs. (Aðeins á leið til Reykjavíkur).
Kópavogslækur
: Kópavogur.
: Garðabær.
: Arnarnesvegur: Til austurs:  Smárahverfi / norðanverður Garðabær. / Til vesturs: Arnarnes.
Arnarneslækur.
Litlatún: Túnahverfi. (Aðeins á leið til Reykjavíkur).
: Vífilsstaðavegur: Til austurs: Miðbær Garðabæjar. / Til vesturs: Sjálandshverfi
Hraunsholtslækur.
: Lyngás: Ásahverfi. / Lækjarfit: Fitjahverfi.
: Engidalur: Reykjavíkurvegur: Hafnarfjörður. / Álftanesvegur: Álftanes.  víkur fyrir Reykjavíkurvegi .
Fjarðarhraun hefst hér.
: Garðabær.
: Hafnarfjörður.
: Hólshraun: Kaplakriki/Bæjarhraun/Fjarðarkaup
: Tvöfaldur vegur endar hér.
Stakkahraun: Norðurbær Hafnarfjarðar.
: Hjallahraun: Norðurbær Hafnarfjarðar.
 Vegurinn er 4 akreinar frá Hjallahrauni að Reykjanesbraut.
: Flatahraun: Til vesturs: Miðbær og norðurbær Hafnarfjarðar. / Til austurs: Kaplakriki. / Bæjarhraun.
: Reykjanesbraut: : Til austurs: Austurborg Reykjavíkur / Smárinn / Vífilsstaðir / o.fl. / Til suðurs: Keflavík / Suðurbær Hafnarfjarðar.
Fjarðarhraun endar hér.
Endapunktur: Gatnamót Reykjanesbrautar og Fjarðarhrauns við Kaplakrika.

Vegir á Íslandi